Държавен вестник, бр. 89, 2006 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  89
2. Секретариатът:
а) подпомага Конференцията на държави-
те—страни по конвенцията, при изпълнението
на нейните функции, посочени в чл. 63 на тази
конвенция, и подготвя и осигурява необходи-
мото секретариатско обслужване за провежда-
нето на заседанията на Конференцията на дър-
жавите—страни по конвенцията;
б) при поискване подпомага държавите—
страни по конвенцията, във връзка с предоста-
вянето на информация на Конференцията на
държавите—страни по конвенцията, в съответ-
ствие с предвиденото в ал. 5 и 6 на чл. 63 на тази
конвенция; и
в) осигурява необходимата координация със
секретариатите на съответните международни
и регионални организации.
Г л а в а  V I I I
ЗАКЛЮЧИТЕЛНИ РАЗПОРЕДБИ
Член 65
Прилагане на конвенцията
1. Всяка държава—страна по конвенцията,
предприема необходимите мерки, включител-
но законодателни и административни мерки, в
съответствие с основните принципи на вътреш-
ното є право, за да осигури изпълнението на
нейните задължения във връзка с прилагането
на тази конвенция.
2. Всяка държава—страна по конвенцията,
може да приеме по-стриктни или строги мерки
за предотвратяване и борба срещу корупцията
от предвидените в тази конвенция.
Член 66
Разрешаване на спорове
1. Държавите—страни по конвенцията, се
опитват да разрешават споровете, свързани с
тълкуването и прилагането на тази конвенция,
чрез преговори.
2. Всеки спор между две или повече държа-
ви—страни по конвенцията, засягащ тълкува-
нето или прилагането на тази конвенция, който
не може да бъде разрешен чрез преговори в
продължение на един разумен срок, се предава
на арбитраж по искане на една от тези държа-
ви—страни по конвенцията. Ако в срок от шест
месеца след датата, на която е поискан арбит-
раж, тези държави—страни по конвенцията, не
могат да се споразумеят по организацията на
арбитража, всяка една от тях може да предаде
спора на Международния съд чрез искане, от-
правено в съответствие с Устава на съда.
3. Всяка държава—страна по конвенцията,
може по време на подписването, ратификация-
та, приемането или одобряването или присъе-
диняването си към тази конвенция да деклари-
ра, че не се счита за обвързана с ал. 2 на този
член. Другите държави—страни по конвенция-
та, няма да бъдат обвързани от ал. 2 на този
член по отношение на държава, направила та-
кава резерва.
4. Всяка държава—страна по конвенцията,
която е направила резерва в съответствие с
ал. 3 на този член, може по всяко време да
оттегли тази резерва чрез нотификация до
Генералния секретар на Организацията на обе-
динените нации.
Член 67
Подписване, ратификация, приемане, одоб-
ряване и присъединяване
1. Тази конвенция е открита за подписване
за всички държави от 9 до 11 декември 2003 г. в
Мерида, Мексико, а след това в квартирата на
Организацията на обединените нации в Ню
Йорк до 9 декември 2005 г.
2. Тази конвенция е открита за подписване
и от регионални организации за икономичес-
ка интеграция, при условие че поне една от
държавите—членки на такава организация, е
подписала конвенцията в съответствие с ал. 1
на този член.
3. Тази конвенция подлежи на ратификация,
приемане или одобряване. Документите за ра-
тификация, приемане или одобряване се депо-
зират при Генералния секретар на Организаци-
ята на обединените нации. Регионална органи-
зация за икономическа интеграция може да
депозира своя документ за ратификация, прие-
мане или одобряване, при условие че поне една
нейна държава членка е направила това. В този
документ за ратификация, приемане или одоб-
ряване такава организация декларира степента
на нейната компетентност по отношение на
предмета на тази конвенция. Такава организа-
ция информира също така депозитаря за всяко
релевантно изменение на степента на нейната
компетентност.
4. Тази конвенция е открита за присъединя-
ване от всяка държава или регионална органи-
зация за икономическа интеграция, в която поне
една държава членка е страна по тази конвен-
ция. Документите за присъединяване се депо-
зират при Генералния секретар на Организаци-
ята на обединените нации. По време на присъ-
единяването си регионалната организа-
ция за икономическа интеграция декларира
степента на нейната компетентност по отно-
шение на предмета на тази конвенция. Такава
организация информира също така депозитаря
за всяко релевантно изменение на степента на
нейната компетентност.
Член 68
Влизане в сила
1. Тази конвенция влиза в сила на деветде-
сетия ден след датата на депозиране на триде-
сетия документ за ратификация, приемане,
одобряване или присъединяване. За целите на
тази алинея документ, депозиран от регионал-
на организация за икономическа интеграция,
не се счита за допълнителен към документите,
депозирани от държави—членки на такава ор-
ганизация.